A Tanács határozata
(2004. április 29.)
az Európai Közösség és a Kazah Köztársaság között levélváltás formájában létrejött, a Kazah Köztársaságból származó egyes acéltermékeknek az Európai Közösségbe történő kivitelére vonatkozó mennyiségi határérték nélküli kettős ellenőrzési rendszer bevezetéséről szóló megállapodás megkötéséről
(2004/577/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére, összefüggésben 300. cikke (2) bekezdésének első mondatával,
tekintettel a Bizottság javaslatára,
mivel:
(1) Az egyrészről az Európai Közösségek és tagállamai, valamint másrészről a Kazah Köztársaság között partnerséget létrehozó partnerségi és együttműködési megállapodás [1] 1999. július 1-jén hatályba lépett.
(2) Az Európai Közösség és a Kazah Köztársaság megállapodott abban, hogy a 2000. január 1. és 2001. december 31. közötti időszakra kétszeres ellenőrzési rendszert hoz létre egyes acéltermékekre vonatkozóan. Ezt a levélváltás formájában kötött megállapodást az Európai Közösség nevében az 1999/865/EK határozattal [2] hagyták jóvá. A 2743/1999/EK rendelet [3] megállapította a Közösségre vonatkozó megfelelő végrehajtási jogszabályokat.
(3) A Bizottság lezárta az Európai Közösség és a Kazah Köztársaság között levélváltás formájában létrejött, a Kazah Köztársaságból származó egyes acéltermékeknek az Európai Közösségbe történő kivitelére vonatkozó mennyiségi határérték nélküli kettős ellenőrzési rendszer bevezetéséről szóló megállapodás megkötésére irányuló tárgyalásokat,
A KÖVETKEZŐKÉPPEN HATÁROZOTT:
1. cikk
(1) Az Európai Közösség és a Kazah Köztársaság között levélváltás formájában létrejött, a Kazah Köztársaságból származó egyes acéltermékeknek az Európai Közösségbe történő kivitelére vonatkozó mennyiségi határérték nélküli kettős ellenőrzési rendszer bevezetéséről szóló megállapodást az Európai Közösség nevében a Tanács jóváhagyja.
(2) A megállapodás szövegét [4] csatolták e határozathoz.
2. cikk
A Tanács elnöke felhatalmazást kap, hogy kijelölje az 1. cikkben említett, levélváltás formájában létrejött megállapodásnak a Közösséget jogilag kötelező aláírására jogosult személy(eke)t.
Kelt Luxembourgban, 2004. április 29-én.